Diari Oficial de la Generalitat Valenciana


Sumari del DOGV 8437, del 04-12-2018 (2018/10277)

RESOLUCIÓ de 21 de novembre de 2018, de la Direcció General del Servei Valencià d'Ocupació i Formació, per la qual s'amplia el termini d'execució i de justificació de la Resolució de 29 de desembre de 2017, del mateix òrgan, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8437

Data del DOGV
:   04-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10613


Data del document
:   21-11-2018

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de novembre de 2018, de la Direcció General del Servei Valencià d'Ocupació i Formació, per la qual s'amplia el termini d'execució i de justificació de la Resolució de 29 de desembre de 2017, del mateix òrgan, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2018. [2018/10060]  
  
En data 26 de novembre de 2015 es va publicar en el Diari Oficial de la Generalitat Valenciana l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades.  
Sobre la base de la citada ordre, es va dictar la Resolució de 29 de desembre de 2017, de la Direcció General del Servei Valencià d'Ocupació i Formació (actual LABORA), per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2018 (DOGV 08.02.2018), finançades a través de la línia genèrica de subvenció S5644000 del capítol IV, del subprograma 322.52, Formació i qualificació professional, del pressupost de l'organisme per a l'exercici 2018.  
En la disposició final primera de l'Ordre 8/2015 anteriorment esmentada, es faculta a la Direcció General del Servei Valencià d'Ocupació i Formació per a dictar quantes instruccions i adoptar les mesures que considere oportunes per a l'execució i aplicació de la citada ordre, així com per a modificar els terminis establits en aquesta, amb caràcter excepcional, quan concórreguen circumstàncies degudament motivades; la citada modificació de terminis quan tinga caràcter general haurà de publicar-se en el Diari Oficial de la Generalitat Valenciana.  
  
Prenent en consideració les dates de notificació de les resolucions de concessió de les subvencions, així com la durada de les accions formatives aprovades, i a l'efecte de facilitar l'òptima execució dels plans, resulta indispensable modificar, amb caràcter excepcional, el termini d'execució i de justificació de les subvencions.  
Per tot això i fent ús de les facultats conferides per la disposició final primera de l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades, resolc:  
  
Primer  
Modificar, amb caràcter excepcional, el termini d'execució establit en l'article 11.3 de l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades, de manera que l'execució dels programes haurà de finalitzar amb anterioritat al 21 de setembre de 2019.  
  
Segon  
Així mateix, a l'efecte de facilitar la posterior gestió de la liquidació de les subvencions, sense perjudici del que es preveu en el tercer paràgraf de l'article 17.2 de la mateixa ordre de bases, el compte justificatiu, juntament amb l'informe de l'auditor, haurà de remetre's en el termini màxim de dos mesos a partir de la finalització del corresponent programa i en tot cas amb anterioritat a l'1 d'octubre de 2019.  
  
Tercer  
Els terminis modificats en els resolcs anteriors no seran susceptibles de posteriors ampliacions.  
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Contra la present resolució, que esgota la via administrativa, podrà interposar-se recurs potestatiu de reposició davant aquest mateix òrgan en el termini d'un mes a partir de l'endemà de la publicació de la present resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu davant del Jutjat Contenciós Administratiu, de conformitat amb el que s'estableix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre recurs que s'estime pertinent.  
  
  
València, 21 de novembre de 2018.- El director general del Servei Valencià d'Ocupació i Formació: Enric Nomdedéu i Biosca.